### | | | | --- | --- | | | | | --- | | **Byråd** 24. marts 2020 Sagsnr. 710-2019-15544 Dok.nr. 710-2020-110359 Sagsbehandler DPGILA | | 42.                 Styrelsen for Patientsikkerheds Sundhedslovstilsyn - Hjemmesygeplejen [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag | Sundhedsloven § 213 |

###

**SAGENS INDHOLD**

Byrådet skal i denne sag tage stilling til det lovbestemte
tilsyn, som Styrelsen for Patientsikkerhed (SfP) har udført i [adresse]
Vest 12. september 2019. [adresse] har modtaget den endelige
tilsynsrapport 6. november 2019.

SfPs sundhedslovstilsyn koncentrerer sig om udførelsen af
den lægeordinerede behandling og plejen, der knytter sig hertil. Derfor
anvendes ordene ”behandlingssted” og ”patient” konsekvent i SfPs rapport i
stedet for ”hjemmesygeplejen” og ”borger”.

Konklusionen fra tilsynet er, at der i [adresse]
[adresse] er fundet ”Mindre problemer af betydning for patientsikkerheden”.
Hjemmesygeplejen Favrskov Vest er dermed placeret i den næstbedste kategori.

Rapporten fra SfP angiver følgende:

·
Fem henstillinger vedrørende journalføring

·
En henstilling vedrørende skriftlige instrukser for
rammedelegation

·
To henstillinger vedrørende medicinhåndtering

·
To henstillinger vedrørende patienters retsstilling.

Hjemmesygeplejen Favrskov Vest har således i alt modtaget
10 henstillinger ved det pågældende tilsyn.

[adresse] har indsendt en handleplan med angivelse
af, hvilke handlinger kommunen har iværksat for at opfylde styrelsens
henstillinger. Handleplanen vedlægges. Styrelsen har afsluttet tilsynet efter
modtagelse af handleplanen.

Vedrørende journalføring er der generelt fokus på den
sundhedsfaglige dokumentation i forhold til, hvordan det sikres, at
hjemmesygeplejen noterer de nødvendige oplysninger, så opfølgning og evaluering
af behandlingen forbedres. Konkret har der været afholdt undervisning af
sygeplejerskerne, og der er nu afsat tid til dokumentation i forbindelse med de
daglige besøg i hjemmet.

Henstillingen vedrørende skriftlige instrukser for
rammedelegation skyldes, at hjemmesygeplejen på tidspunktet for tilsynet ikke
havde lov til at måle blodsukker på ikke kendte diabetikere. Rammedelegationen
lå til godkendelse i PLO-Midtjylland (Praktiserende Lægers Organisation).
Praksiskonsulenten har efterfølgende givet rammedelegation til akutteamet.

Styrelsen har ved gennemgangen af medicinhåndtering lagt
vægt på, at manglerne var få og spredte. Styrelsen vurderer, at
Hjemmesygeplejen Vest kan rette op på manglerne ud fra den rådgivning, der blev
givet under tilsynet.

I forhold til henstillingerne vedr. patienters retsstilling
bemærker Styrelsen, at journaliseringen vedrørende borgernes samtykke til pleje
og behandling var mangelfuld. Ældreområdets vejledning om indhentelse af
samtykke ifm. pleje og behandling er derfor blevet revideret, således at
samtykke skal dokumenteres i den sundhedsfaglige journal.

**VURDERING**

Social og Sundhed finder det positivt, at Hjemmesygeplejen
[adresse] er blevet placeret i den næstbedste kategori.

Social og Sundhed deler tilsynets vurdering af, at de
aktiviteter, der er gennemført i forbindelse med tilsynet samt opfølgningen på
tilsynsbesøget, jf. vedlagte bilag, imødekommer tilsynets krav og anbefalinger.

Social og Sundhed har sendt tilsynsrapporten i høring hos
Ældrerådet. Ældrerådets høringssvar af 4. februar 2020 er vedlagt som bilag.

Ældrerådet bemærker med tilfredshed, at tilsynet placerer
hjemmesygeplejen i næstbedste kategori. Rådet kan tilslutte sig den udarbejdede
handleplan og synes, det er positivt, at der er afsat tid til de
dokumentationsopgaver, der skal udføres ved besøg hos borgerne. I høringssvaret
stilles der spørgsmålstegn ved, om sundhedspersonalet er klar over, hvornår der
er leveret tilstrækkelig dokumentation i de enkelte sager. Social og Sundhed
oplyser, at alle sygeplejersker efterfølgende er blevet undervist i korrekt
dokumentation.

**ØKONOMI**

Ingen direkte økonomiske konsekvenser.

**INDDRAGELSE**

Tilsynsrapporten og notatet ”Opfølgning på tilsynet
Hjemmesygeplejen [adresse]” har været i høring hos Ældrerådet.

**INDSTILLING**

Direktøren for Social og Sundhed indstiller til Byrådet:

1.
At tilsynsrapporten fra Styrelsen for
Patientsikkerhed vedrørende Hjemmesygeplejen [adresse] tages til efterretning.

2.
At indsatserne i notatet ”Opfølgning på
tilsynet Hjemmesygeplejen [adresse]” godkendes.

**BESLUTNING**

***Social- og Sundhedsudvalget, 3. marts 2020:***

Fraværende:Ingen

Indstilles godkendt.

***Økonomiudvalget, 17. marts 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Tilsynsrapport hjemmesygeplejen [adresse] | 710-2019-229484 |
| Opfølgning på tilsynet [adresse]
| Handleplan Hjemmesygeplejen Favrskov Vest | 710-2019-266666 |
| Tilsynsbeskrivelse | 710-2019-83044 |
| Høringssvar Ældrerådet | 710-2020-24853 |